
讙讬讟讬谉 驻讘 注"讘 - 驻讬专讜砖 砖讟讬讬谞讝诇抓

砖专' 讗诇讬注讝专 诪转讬专 讗讜转讛 诇讻诇 讗讚诐 讞讜抓 诪讗讜转讜 讛讗讬砖 砖注诇讬讜 讛转谞讛, 讜讞讻诪讬诐 讗讜住专讬诐 注诇讬讛 诇讛讬谞砖讗, 诇驻讬 砖诇讚注转诐 讙讟 讝讛 讗讬谞讜 讻砖专.


 讜诪讘专专讬诐 讘诪讛 谞讞诇拽讜 专' 讗诇讬注讝专 讜讞讻诪讬诐 诇讚注转 专' 讬讜住讬 讘专' 讬讛讜讚讛: 诪讗讬 讟注诪讗 [诪讛 讛讟注诐] 砖诇 专' 讗诇讬注讝专? 鈥� 转谞讗讬 讝讛 讛专讬讛讜 诪讬讚讬 讚讛讜讛 讗讻诇 [讻诪讜 砖讛讜讗 讘讻诇] 转谞讗讬 讚注诇诪讗 [住转诐], 砖专砖讗讬 诇讛转谞讜转 讘讛诐 讗转 讛讙讬专讜砖讬谉 讜讛讙讟 讻砖专. 讜专讘谞谉 [讜讞讻诪讬诐] 诪讛 讛诐 讗讜诪专讬诐? 鈥� 讘讻诇 转谞讗讬 讚注诇诪讗 [住转诐] 诇讗 砖讬讬专 诇讬讛 [讗讬谞讜 诪砖讬讬专 诇讜] 讘讙讟 注爪诪讜, 讜讗讬谉 讛转谞讗讬诐 砖诪转谞讛 谞讜讙注讬诐 诇注爪诐 讛讙讬专讜砖讬谉, 讛讻讗 [讻讗谉] 讛转谞讗讬 砖讬讬专 诇讬讛 [诪砖讬讬专] 讘讙讟 注爪诪讜, 砖讙讬专讜砖讛 讜谞讬转讜拽讛 诪诪谞讜 讗讬谞诐 砖诇诪讬诐, 讜诇讻谉 讛讙讟 驻住讜诇 讘转谞讗讬 砖讻讝讛.


 讜砖讜讗诇讬诐 注讜讚: 讜诪转谞讬转讬谉 讚讗讜拽讬诪谞讗 [讜诪砖谞转谞讜 砖讛注诪讚谞讜] 讗转 诪讜讘谞讛 砖讗讜诪专 诇讛 讛讘注诇: "讛专讬 讗转 诪讜转专转 诇讻诇 讗讚诐 讞讜抓 诪驻诇讜谞讬", 诪讗讬 讟注诪讗 [诪讛 讛讟注诐] 砖诇 专' 讗诇讬注讝专 砖诪讻砖讬专 讗转 讛讙讟? 讜讛专讬 讗讬谉 讻讗谉 讻专讬转讜转!


讗诪专 专' 讬谞讗讬 诪砖讜诐 (讘砖诐) 讝拽谉 讗讞讚: 讗诪专 拽专讗 [讛讻转讜讘] 讘驻专砖转 讙讬专讜砖讬谉: "讜讬爪讗讛 诪讘讬转讜 讜讛诇讻讛 讜讛讬转讛 诇讗讬砖 讗讞专" (讚讘专讬诐 讻讚, 讘), 诇诇诪讚谞讜 砖讗驻讬诇讜 讗诐 诇讗 讛转讬专讛 讗诇讗 诇讗讬砖 讗讞专 诪住讜讬讬诐 讘诇讘讚 鈥� 讛专讬 讝讜 诪讙讜专砖转. 讜专讘谞谉 讗诪专讬 讟注诪讗 [讜讞讻诪讬诐 讗讜诪专讬诐, 讘讬讞住 诇讟注诐] 砖诇 专' 讗诇讬注讝专: 讛讗讬 [讝讛] 砖讻转讜讘 "讗讬砖 讗讞专 "讗讬谉 讻讜讜谞转讜 讗讬砖 讗讞讚, 讗诇讗 鈥� 诇讻诇 讗讬砖 讜讗讬砖.


讜专' 讬讜讞谞谉 讗诪专, 讟注诪讗 [讛讟注诐] 砖诇 专' 讗诇讬注讝专 诪讛讻讗 [诪讻讗谉], 诪诪讛 砖谞讗诪专 讘讻讛谞讬诐: "讜讗砖讛 讙专讜砖讛 诪讗讬砖讛 诇讗 讬拽讞讜" (讜讬拽专讗 讻讗, 讝), 诇诇诪讚谞讜: 讗驻讬诇讜 诇讗 谞转讙专砖讛 讗诇讗 诪讗讬砖讛 讗祝 砖诇讗 讛讜转专讛 讘讗讜转讜 讙讟 诇讗讞专讬诐 鈥� 谞驻住诇讛 诪谉 讛讻讛讜谞讛, 讗诇诪讗 讛讜讬 讙讬讟讗 [诪讻讗谉 砖讙讟 讛讜讗], 讜讻诇 砖讻谉 讙讟 砖讘讜 讛讜转专讛 诇讻讜诇诐 讞讜抓 诪讗讚诐 讗讞讚.


 讜砖讜讗诇讬诐:  讜专讘谞谉 讜讞讻诪讬诐] 诪讛 讛诐 诪砖讬讘讬诐 注诇 讻讱? 讜诪砖讬讘讬诐: 讗讬住讜专 讻讛讜谞讛 砖讗谞讬 [砖讜谞讛] 砖讗诪谞诐 诇注谞讬谉 讚讬谞讬 讻讛讜谞讛 讛讬讗 谞讗住专转 讻讙专讜砖讛, 讗讘诇 讗讬谉 讙讟 讝讛 谞讞砖讘 讻讙讟 讻砖专.


讗 讘注讬 [砖讗诇] 专' 讗讘讗: 讗诐 讛转谞讛 转谞讗讬 讻讝讛 讘拽讬讚讜砖讬谉, 砖讗诪专 砖讛讬讗 谞讗住专转 讘拽讬讚讜砖讬谉 讗诇讗 诇讻诇 讗讚诐 讞讜抓 诪驻诇讜谞讬, 讛讬讗讱 (讗讬讱) 讬讛讬讛 讛讚讬谉? 讜爪讚讚讬 讛砖讗诇讛: 转讬讘注讬 [转讬砖讗诇] 讛砖讗诇讛 诇讚注转 专' 讗诇讬注讝专, 转讬讘注讬 [转讬砖讗诇] 诇讚注转 专讘谞谉 [讞讻诪讬诐].


讜诪驻专讟讬诐: 转讬讘注讬 [转讬砖讗诇] 诇讚注转 专' 讗诇讬注讝专, 砖讗驻砖专 诇讜诪专: 注讚 讻讗谉 诇讗 砖诪注谞讜 讻讬 拽讗诪专 [讗诪专] 专' 讗诇讬注讝专 讛讻讗 [讻讗谉] 诇讛讻砖讬专 讘讙讬专讜砖讬谉 讻讗诇讛, 讗诇讗 诪砖讜诐 讚讻转讬讘讬 拽专讗讬 [砖谞讗诪专讜 讻转讜讘讬诐] 砖诪讛诐 诇诪讚讬诐 (讻讚注转 专' 讬谞讗讬 讗讜 专' 讬讜讞谞谉) 砖讙讟 讻讝讛 谞讞砖讘 诇讙讟. 讗讘诇 讛转诐 [砖诐], 讘拽讬讚讜砖讬谉, 拽谞讬谉 诪注诇讬讗 讘注讬谞谉 [诪注讜诇讛 讗谞讞谞讜 爪专讬讻讬诐] 讜讗诐 诪砖讬讬专 讘拽讚讜砖讬谉 讜讗讬谞讜 讗讜住专讛 诇讻诇 讗讚诐 鈥� 讗讬谉 讝讛 拽谞讬谉 诪注讜诇讛. 讗讜 讚诇诪讗 [砖诪讗] 讬砖 诇讛转讘住住 注诇 讛讙讝讬专讛 讛砖讜讜讛 "讜讬爪讗讛... 讜讛讬转讛" ("讜讬爪讗讛 诪讘讬转讜 讜讛诇讻讛 讜讛讬转讛 诇讗讬砖 讗讞专". 讚讘专讬诐 讻讚, 讘) 讜诇驻讬讛 诪砖讜讜讬诐 讚讬谞讬 讛讙讬专讜砖讬谉 诇讚讬谞讬 讛拽讬讚讜砖讬谉, 讜讻砖诐 砖讘讙讬专讜砖讬谉 转谞讗讬 讻讝讛 讻砖专 诇专' 讗诇讬注讝专 鈥� 讗祝 讘拽讬讚讜砖讬谉 讬讛讬讛 讻砖专.


 讜讻谉 转讬讘注讬 [转讬砖讗诇] 讛砖讗诇讛 诇讚注转 专讘谞谉 [讞讻诪讬诐]: 注讚 讻讗谉 诇讗 砖诪注谞讜 讻讬 拽讗诪专讬 专讘谞谉 讛讻讗 [讗诪专讜 讞讻诪讬诐 讻讗谉] 讜讗住专讜 讘讙讟 讝讛 讗诇讗 诪砖讜诐 讚讘注讬谞谉 [砖讗谞讜 爪专讬讻讬诐] 砖转讛讗 讘讙讟 讻专讬转讜转, 讛驻住拽 讙诪讜专 讘讬谉 讛讗讬砖 诇讗砖转讜, 讜诇讬讻讗 [讜讗讬谉 讻讗谉], 讗讘诇 讛转诐 [砖诐], 讘拽讬讚讜砖讬谉, 拽谞讬谉 讻诇 讚讛讜 [砖讛讜讗] 诪住驻讬拽. 讗讜 讚诇诪讗 [砖诪讗] 讻讬讜谉 砖谞讗诪专 "讜讬爪讗讛... 讜讛讬转讛" 讛专讬 诪讛 砖讗讬谞讜 讻砖专 讘讙讬专讜砖讬谉 讗讬谞讜 讻砖专 讙诐 讘拽讬讚讜砖讬谉.


诇讘转专 讚讗讬讘注讬讗 诇讬讛 [诇讗讞专 砖谞砖讗诇讛 诇讜 讛砖讗诇讛], 讛讚专 驻砖讟讛 [讞讝专 讜驻转专 讗讜转讛] 讻讱: 讘讬谉 诇专' 讗诇讬注讝专 讘讬谉 诇专讘谞谉 [诇讞讻诪讬诐] 讘注讬谞谉 [爪专讬讻讬诐 讗谞讜] 砖讬转拽讬讬诐 "讜讬爪讗讛... 讜讛讬转讛" 讜讻诪讞诇讜拽转诐 讘讙讟 讻谉 讞讜诇拽讬诐 讙诐 讘拽讬讚讜砖讬谉.


讗诪专 讗讘讬讬: 讗诐 转诪爪讗 诇讜诪专 讻讬 讗讬转讗 [讬砖 诇拽讘诇] 诇讛诇讻讛 讗转 讚讘专讬 专' 讗讘讗, 讜讚讬谉 讛拽讬讚讜砖讬谉 讻讚讬谉 讛讙讬专讜砖讬谉, 讛专讬 诇砖讬讟转 专' 讗诇讬注讝专 讗诐


讘讗 专讗讜讘谉 诇讗讬砖讛 讜拽讬讚砖讛 讞讜抓 诪砖诪注讜谉 讗讞讬讜, 砖讛转谞讛 砖拽讬讚讜砖讬讜 讗讬谞诐 讗讜住专讬诐 讗讜转讛 注诇 砖诪注讜谉, 讜讘讗 砖诪注讜谉 讗讞讬讜 讜拽讬讚砖讛 讞讜抓 诪专讗讜讘谉, 讜诪转讜 砖谞讬讛诐 讘诇讗 讘谞讬诐 鈥� 讛专讬 讝讜 诪转讬讘诪转 诇诇讜讬 讗讞讬讛诐, 讜讗讬谉 讗谞讬 拽讜专讗 讘讛 "讗砖转 砖谞讬 诪转讬诐", 砖讗诪专讜 讞讻诪讬诐 砖讗砖讛 砖诪转 讘注诇讛 讜谞讝拽拽讛 诇讬讘讜诐, 讜注诪讚 讗讞讚 诪讗讞讬讜 讜拽讬讚砖讛, 讜诪转 讙诐 讛讜讗 鈥� 讗住讜专讛 注诇 讛讗讞 讛砖诇讬砖讬, 诇驻讬 砖讛转讜专讛 讗诪专讛 "讗砖转 讛诪转", 讜讗砖讛 讝讜 鈥� 讗砖转 砖谞讬 诪转讬诐 讛讬讗.


诪讗讬 讟注诪讗 [诪讛 讟注诐] 讗讬谞讛 谞讞砖讘转 讘诪拽专讛 讝讛 讗砖转 砖谞讬 诪转讬诐? 鈥� 拽讬讚讜砖讬 [拽讬讚讜砖讬谉] 砖诇 专讗讜讘谉 讗诪谞诐 讗讛谞讜 [讛讜注讬诇讜] 讜讞诇讜 讘讛, 讗讘诇 拽讬讚讜砖讬 [拽讬讚讜砖讬谉] 砖诇 砖诪注讜谉 诇讗 讗讛谞讜 [讛讜注讬诇讜] 讻诇诇, 砖讛专讬 诇讗 讗住专讛 讘拽讬讚讜砖讬讜 注诇 讻诇 讗讚诐 讬讜转专 诪砖讗住专讛 讻讘专 专讗讜讘谉 讘拽讬讚讜砖讬讜.


讜砖讜讗诇讬诐: 讜讗诇讗 讗砖转 砖谞讬 诪转讬诐 讛讬讻讬 诪砖讻讞转 诇讛 [讗讬讱 讗转讛 诪讜爪讗 讗讜转讛] 讘诪拽专讛 砖讚讬讘专 注诇讬讜 专' 讗讘讗? 讜诪砖讬讘讬诐: 讻讙讜谉 砖讘讗 专讗讜讘谉 讜拽讬讚砖讛 讞讜抓 诪砖诪注讜谉, 讜讘讗 砖诪注讜谉 讜拽讬讚砖讛 住转诐, 讚拽讬讚讜砖讬 [砖拽讬讚讜砖讬谉] 砖诇 专讗讜讘谉 讗讛谞讜 诇诪讬住专讗 讗注诇诪讗 [讛讜注讬诇讜 诇讗住讜专 讗讜转讛 注诇 讛讻诇] 讞讜抓 诪砖诪注讜谉, 讜拽讬讚讜砖讬 [讜拽讬讚讜砖讬谉] 砖诇 砖诪注讜谉 讗讛谞讜 诇诪讬住专讗 [讛讜注讬诇讜 诇讗住讜专 讗讜转讛] 注诇 专讗讜讘谉, 讜讞诇讜 讗讬驻讜讗 讛拽讬讚讜砖讬谉 砖诇 砖谞讬 讛讗讞讬诐, 讜讗诐 诪转讜 砖谞讬讛诐 鈥� 讗住讜专讛 诇讛转讬讬讘诐 诇讗讞 讛砖诇讬砖讬 诪砖讜诐 "讗砖转 砖谞讬 诪转讬诐".


讘注讬 [砖讗诇] 讗讘讬讬: 讗诪专 诇讛 诇讗砖讛 砖诪讙专砖 讗讜转讛 "讛专讬 讗转 诪讜转专转 诇讻诇 讗讚诐 讞讜抓 诪专讗讜讘谉 讜砖诪注讜谉", 讜讞讝专 讜讗诪专 诇讛 "讛专讬 讗转 诪讜转专转 诇专讗讜讘谉 讜砖诪注讜谉", 诪讛讜 讛讚讬谉?


诪讬 讗诪专讬谞谉 [讛讗诐 讗谞讜 讗讜诪专讬诐] 诪讗讬 [诪讛] 砖讗住专 拽讜讚诐 砖专讗 [讛转讬专] 注讻砖讬讜 讜诪讜转专转 诇讻诇, 讗讜 讚诇诪讗 [砖诪讗] 诪讗讬 [诪讛] 砖讗住专 拽讜讚诐 砖专讗 [讛转讬专] 砖诪讜转专转 诇专讗讜讘谉 讜砖诪注讜谉, 讜诪讗讬 讚砖专讗 [讜诪讛 砖讛转讬专] 讗住专, 讜讻讜讜谞转讜 砖讗住讜专讛 诇讻诇 讗讚诐 讞讜抓 诪专讗讜讘谉 讜砖诪注讜谉? 讗诐 转诪爪讗 诇讜诪专

